Kardinolų kolegijos dekanas

Kardinolų kolegijos dekanas (), kardinolas dekanas – Šventosios Romos katalikų bažnyčios kardinolų susirinkimo, vadinamo Kardinolų kolegija, vadovas. Juo tampa kardinolas vyskupas, kurį išrenka kolegija, patvirtina popiežius. Nesant Kolegijos dekano, šias pareigas užima subdekanas (). Rinkimų teisę turi kardinolai iki 80 metų amžiaus.

Kolegijos dekanas negali turėti valdžios kitų kardinolų atžvilgiu, jis yra „pirmas tarp lygių“ (). Amžiaus cenzas dekanui netaikomas, jis privalo po išrinkimo nuolat gyventi Romoje. Ypatingą svarbą Kardinolų kolegijos dekano pareigos įgyja sedisvakansijos laikotarpiu – tarpuvaldyje iki naujojo Katalikų Bažnyčios vadovo išrinkimo. Šv. Romos Bažnyčios Kamerlengui tradiciškai patvirtinus popiežiaus mirtį, kolegijos vadovas oficialiai informuoja užsienio valstybių diplomatus apie pontifiko mirtį ir sukviečia kardinolus į konklavą. Toliau vadovauja bažnyčios vadovo rinkimo procedūrai, o išrinkus naująjį popiežių, kreipiasi į jį dėl sutikimo eiti šias pareigas ir naujojo vardo pasirinkimo.

Jei konklavos metu Kolegijos dekanui yra virš 80 metų (arba jis negali joje dalyvauti dėl kitų priežasčių), jį konklavoje pavaduoja subdekanas. Jeigu jiems abiem šiuo laikotarpiu yra virš 80 metų – Kolegijos vadovo pareigas atlieka vyriausias pagal paskyrimą kardinolas.

Nuo 2005 m. Kardinolų kolegijai vadovavo dekanas Andželas Sodanas.http://www.respublika.lt/lt/naujienos/pasaulis/kitos_pasaulio_naujienos/po_popieziaus_atsistatydinimo_kardinolai_oficialiai_pakviesti_i_roma/  Po popiežiaus atsistatydinimo kardinolai oficialiai pakviesti į Romą 2020 m. juo išrinktas Giovanni Battista Re.

 Šaltiniai 

Kategorija:Religiniai titulai
Kategorija:Popiežystė